I 1852 blev han optaget på [[kadet]]skolen i St. Petersborg og skulle således videreføre familiens militære traditioner. Der var hårde krav på denne skole, og allerede nu begyndte Musorgskij at udvikle noget, som senere skulle blive et stort [[Alkoholisme|alkoholproblem]]. Han fortsatte at tage pianotimer, og en interesse for [[historie]] og tyske [[Filosofi|filosofer]] blev vækket. Han blev eksamineret i 1856, og blev optaget ved det mest prestigefyldte regiment i den kejserlige hær. På denne tid var Musorgskij en elegant, høflig og dannet officer med udpræget kvindetække, som ikke gik af vejen for at brillere ved pianoet.
Musik